# Guerzenneu Breih-Izel/Kannen én inour d’en Intron Varia er Penéti

| ◄ Kannen én inour de Sant Fiakr | Kannen én inour d’en Intron Varia er Penéti | Kannen én inour de Santéz Barb ► |
* Diskan
* O mam santél, Intron er Peneti.
* Ni hou ped a galon, doh pep droug goarnet-ni
* 1
* Chonjal e hramb get leùiné,
* Chonjal e hramb, Mari, get leùiné
* Hun es ur vam tinér étal en Eutru Doué.
* Hag er vam-sé ken truhéus,
* 2
* Hag er vam-sé, Mari, ken truhéus
* Hui é, Guerhiéz santél, mam hur Salvér Jézus.
* 3
* Vennet e hues, o Mam de Zoué,
* Vennet e hues, Mari, a Mam de Zoué,
* Kemér er béherion aveit hou pugalé.
* 4
* Rak-sé perpet, a Guerhiéz glan,
* Rak-sé perpet, Mari, o Guerhiéz glan,
* Hous hann e zou mélet get en hirèh vrasan.
* 5
* Ilizieu gaer e zou saùet,
* Ilizieu gaèr, Mari, e zou saùet
* Aveit hous inourein ér pear horn ag er bed.
* 6
* Parréz Persquen, doar beniget,
* Parréz Persquen, Mari, doar beniget,
* En des ur léh santél er Peneti hanùet.
* 7
* Hag ér leh-sé, Mam hur Hrouéour,
* Hag ér léh-sé, Mari, Mam hur Hrouéour,
* Un iliz e huéler saùet én hous inour.
* 8
* Get Guillemot, ur labourér,
* Get Guillemot, Mari, ur labourér,
* E ma bet saùet d’oh a houdé pèl amzér.
* 9
* Kentéh arlerh hou pugalé,
* Kentéh arlerh, Mari, hou pugalé
* E oé deit d’hou pedein én hou chapél neùé.
* 10
* Ha bremen hoah én eskobti,
* Ha bremen hoah, Mari, én eskobti
* E ma hanaùet mat chapél er Peneti.
* 11
* A hep kornad, Intron santél,
* A bep kornad, Mari, Intron santél,
* Me huél perhinderion é tonet d’ou chapél.
* 12
* Donet e hrant, Rouannéz en Né,
* Donet e hrant, Mari, Rouannéz en Né,
* Aveit goulen genoh grèseu en Eutru Doué.
* 13
* El guéharal, hiniù en dé,
* El guéharal, Mari, hiniù en dé,
* Ar en ol é streùet grèseu get larganté.
* 14
* Er Peneti, Guerhiéz karet,
* Er Peneti, Mari, Guerhiéz karet,
* Hou kalon truhéus e zou digor perpet.
* 15
* Hañni biskoah n’en des laret,
* Hañni biskoah, Mari, n’en des laret
* E ma bet ankoéheit a p’en des hou pédet.
* 16
* En ol kentoh a voéh ihuél
* En ol kentoh, Mari, a voéh ihuél,
* E vrud er gréseu kaer kavet én hou chapél.
* 17
* Penauz laret er burhudeu,
* Penauz laret, Mari, er burhudeu
* E hues groeit de bep kours eit rein d’emb sekourieu ?
* 18
* En hou chapél é mant merchet,
* En hou chapél, Mari, é mant merchet ;
* E don hur haloneu muioh é mant skriuet.
* 19
* E pep dangér, o dous Intron,
* E pep dangér, Mari, o dous Intron,
* En ol e rid aben édan hou koarnasion.
* 20
* Er vugalé d’oh hui gloestret
* Er vugalé, Mari, d’oh hui gloestret
* Liés genoh amen iéhed ou des kavet,
* 21
* Plijeet genoh, Mam truhéus,
* Plijeet genoh, Mari, Mam truhéus,
* Ou goarn doh er bellen, doh er group danjerus.
* 22
* En dud a vor, Guerhiéz tinér,
* En dud a vor, Mari, Guerhiéz tinér,
* Hou ped d’ou goarantein a pen des fal amzér.
* 23
* Enep d’en tan, Mam hur Salvér,
* Enep d’en tan, Mari, Mam hur Salvér,
* Sekour é Penéti genoh e houlennér.
* 24
* O Guerhiéz vat, én ol drougeu,
* O Guerhiéz vat, Mari, én ol drougeu,
* Aben é tichennet de séhein hun dareu.
* 25
* En droug goahan, Mam a burted,
* En droug goahan, Mari, Mam a burted,
* E zou kuitat Jézus é hobér er péhed.
* 26
* Rak sé perpet én hou kalon,
* Rak sé perpet, Mari, én hou kalon,
* E hès ur druhé vras aveit er béherion.
* 27
* Eleih a dud, keih péherion,
* Eleih a dud, Mari, keih péherion
* En des ér Péneti kavet ur guir pardon.
* 28
* En hou chapél pep sort grèseu,
* En hou chapél, Mari, pep sort grèseu
* Aberh hou Mab Jézus e ret d’en ineañneu.
* 29
* Hag open hoah ér Peneti,
* Hag open hoah, Mari, ér Peneti
* Induljanseu nombrus e gavér de houni.
* 30
* Chetu perak get konfians,
* Chetu perak, Mari, get konfians
* E laramb d’oh ataù : « hui é hur retirans ».
* 31
* PEDEN
* « Goarnet hur bro perpet fidél,
* « Goarnet hur bro, Mari, perpét fidél,
* « D’hur Salver Jézus-Krist ha d’en Iliz santél.
* 32
* « Groeit ma veemb guir Vretoned,
* « Groeit ma veemb, Mari, guir Vretoned
* « Gredusoh d’hou karein én amzér de zonet.
* 33
* « Goarantet ni, Guerhiéz hemb par,
* « Goarantet ni, Mari, Guerhiéz hemb par,
* « Doh en ol danjérieu e gavamb ar en doar.
* 34
* « Sekouret ni, o Guerhiéz glan,
* « Sekouret ni, Mari, o Guerhiéz glan,
* « De viuein é grès Doué bet en ér devéhan.
* 35
* « Nezé reit d’emb, ur léh eurus,
* « Nezé reit d’emb, Mari, ur léh eurus
* « Genoh ér Baradouiz étal hou Mab Jézus. »